section_heading: Holstein-Gottorp-Romanov
paragraph_text: Za vladavine njezina unuka Aleksandra I. Pavloviča (1801. – 1825.), Napoleon je izvršio invaziju na Rusiju, ali bez dugoročnog uspjeha. Poslije Napoleonova pada, Aleksandar I. je inicijator stvaranja Svete alijanse, udruženja u kojem su okosnicu činile Rusija i Austrija s ciljem provođenja reakcionarne i antirevolucionarne europske politike.